Na podlagi 7. člena Odloka o proračunu Občine Sveta Trojica v Slovenskih goricah za leto 2017 (Uradno glasilo slovenskih občin, št. 61/16) in 16. člena Statuta Občine Sveta Trojica v Slovenskih goricah (Medobčinski uradni vestnik, št. 22/10 in 12/14), je Občinski svet Občine Sveta Trojica v Slovenskih goricah na \_\_\_\_\_\_ seji, dne \_\_\_\_\_\_, sprejel:

**SKLEP**

**o uvrstitvi nove naložbe v Načrt razvojnih programov (NRP)**

1. V načrt razvojnih programov (NRP) Občine Sveta Trojica v Slovenskih goricah se uvrsti nova naložba: **Načrt gradnje odprtega širokopasovnega omrežja (OŠO) v Občini Sveta Trojica v Slovenskih goricah.**
2. Investitor: Občina Sveta Trojica v Slovenskih goricah, Mariborska cesta 1, 2235 Sveta Trojica v Slovenskih goricah.
3. Vrednost investicije znaša 8.540,00 EUR (z DDV) .
4. Viri financiranja: Proračun Občine

5.Odobri se izvedba investicije.

6.Ta sklep začne veljati s sprejemom.

Številka: 180-1/2017

Datum: \_\_\_\_\_\_\_\_\_\_\_

**Župan**

Občine Sveta Trojica v Slovenskih goricah

**Darko FRAS**, *univ. dipl. prav.*

**OBRAZLOŽITEV**

S strani podjetja EUROCON d.o.o., Dunajska 159, 1000 Ljubljana, direktor Stanko Šalamon, smo prejeli ponudbo za izdelavo načrta razvoja odprtega širokopasovnega omrežja (OŠO). Načrt razvoja OŠO predstavlja podlago, da se zagotovi dolgoročna rešitev razvojnega vprašanja izgradnje odprtega širokopasovnega omrežja.

Kot izhodišča izpostavljajo:

* V ospredju je reševanje ključnega problema in sicer, da je v vseh občinah precej gospodinjstev tako v občinskih središčih kot v drugih bolj oddaljenih naseljih oziroma vaseh (redko poseljenih območjih), kjer se nimajo možnosti dobiti priključkov s hitrostmi 100 in več Mb/s, saj so obstoječi operaterji skozi izraz komercialnega interesa povedali, da jih vlaganja v tista področja ne zanimajo. Ta območja in gospodinjstva so dolgoročno gledano bele lise z zelo omejenimi možnostmi socialnega in gospodarskega razvoja. Obstoj teh belih lis nedvoumno potrjujejo uradni podatki od pristojnih državnih organov, pridobljeni od vseh operaterjev v Sloveniji v letu 2016 in se nanašajo na investicijske načrte teh operaterjev za naslednja 3 leta. Obstoječi operaterji vlagajo v izgradnjo omrežij na gosto poseljenih območjih in v okviru letnih vlaganj tudi uresničujejo. Nikakor pa ne moremo pričakovati, da bodo «spotoma« ali kako drugače tudi gradili na redko poseljenih naseljih;
* Na drugi strani je na dlani rešitev, saj so na voljo zasebna in javna sredstva, s katerimi se na teh območjih belih lis lahko zgradijo takšna omrežja – projekt »RuNe« in projekt »GOŠO«. Še več, zgradijo se lahko odprta omrežja, ki bodo občanom skozi konkurenco na storitvah zagotavljala bolj konkurenčne storitve in možnost menjavanja ponudnikov, kar v zaprtih komercialnih omrežjih ni možno.
* To je zadnja možnost, da se na ta način pomaga ruralnim področjem v Sloveniji, pozneje te možnosti občine več ne bodo imele in bodo morale zagotavljati financiranje takšnih projektov bodisi financirati iz občinskih proračunov ali pa prepustiti, da jih občani rešujejo z lastnim financiranjem. Vemo, da nobena od teh variant ni izvedljiva.
* Dejstvo je, da je ednino kar morate storiti občine to, da financirate izdelavo strateškega razvojnega dokumenta »načrt razvoja odprtega širokopasovnega omrežja« in na ta način izrazite javni interes za sodelovanje v teh projektih. 4 občine iz vašega območja tak načrt že imajo in so že vključene.

Večina slovenskih občin, ki imajo podoben razvojni problem (Pomurje, Haloze, Kozjansko, Zasavje in Posavje, Koroška, Gorenjska, Dolenjska,.., tudi nekatere občine vaše regije) so se že odločile in priključile naši pobudi, imajo izdelane in sprejete načrte razvoja OŠO in so izrazile javni interes, da se skozi omenjena projekta uredi zagotovitev sodobne širokopasovne infrastrukture VSEM prebivalcev občine.

**PONUDBA ZA IZDELAVO NAČRTA GRADNJE ODPRTEGA ŠIROKOPASOVNEGA OMREŽJA (OŠO) V OBČINI SVETA TROJICA V SLOVENSKIH GORICAH**

**I/ Izhodišča in presečno stanje belih lis**

Slovenija je dolžna do leta 2020 doseči cilje EU pri razvoju informacijske družbe, med katerimi je eden najpomembnejših, da se zgradi širokopasovna infrastruktura, ki bo vsem prebivalcem omogočala hitrosti 100 Mbps. Podobne cilje si postavljajo posamezne lokalne skupnosti po Sloveniji kot nujni pogoj za doseganje razvojnih ciljev.

Sedanji podatki kažejo, da je v vaši občini še vedno znaten delež naselij oziroma gospodinjstev spada **v območje belih lis**. V fazi izdelave načrta bodo podatki nadgrajeni še s podatki o komercialnem interesu operaterjev za naslednja tri leta. Sedanje stanje nazorno prikazuje veliko razvojno zaostajanje tega področja, saj ni za pričakovati, da bodo v naslednjih letih prišlo do obsežne izgradnje hitrih širokopasovnih omrežij s strani obstoječih operaterjev. **To lahko povzroči veliko gospodarsko in socialno zaostajanje območja naštetih občin, merjeno v begu možganov, nižji gospodarski iniciativi, posebej pri mladih podjetjih, slabše možnosti učenja in dela na daljavo, itd.**

**Namen priprave načrta** razvoja OŠO je, da občina z njim **izrazi javni interes** in pridobi osnovni strateški dokument občine, na podlagi katerega bo možno izvesti intervencijski projekt gradnje širokopasovnega omrežja na področjih občine, kjer ni tržnega interesa obstoječih operaterjev.

**II/Predmet ponudbe**

Predmet ponudbe je izdelava **Načrta razvoja OŠO za občino Sveta Trojica v Slovenskih goricah**, ki bo skladna z vsebino, opredeljeno v vašem povpraševanju.

Načrt razvoja OŠO bo predstavljal ustrezno strokovno - metodološko podlago, da se občina vključi v iniciative, s katerimi se bo prebivalcem in javnim ustanovam na komercialno nezanimivih območjih zagotovila odprta širokopasovna infrastruktura s hitrostmi vsaj 100 Mbps, in sicer:

1. projekt »RuNe«. Nosilec projekta bo v primeru izraženega javnega interesa občine in ob pogoju, da bo projekt RuNe pridobil financiranje iz mednarodnim investicijskih virov, naročnika na podlagi zavezujoče izjave neposredno vključil med področja, v katerih se bo gradilo OŠO po tem projektu.
2. javnih nepovratnih sredstev (strukturnih skladov), ki bodo na voljo v sedanjem finančnem okviru EU do leta 2020 za območja, na katerih v postopku mapiranja ni bil izražen tržni interes operaterjev storitev.

Načrt razvoja mora vsebovati naslednje vsebinske točke:

|  |  |  |
| --- | --- | --- |
| **Kazalo vsebine** | **Podatki / dokumenti, ki jih zagotovi občina** | |
| 1. **NAMEN IZDELAVE NAČRTA**  * Uvod * Izhodišča * Namen izdelave načrta * Cilji načrta * Referenčni dokumenti * Izvajanje projekta | * Sklep občinskega sveta o uvrstitvi teme v proračun * Razvojni strateški dokument občine za obdobje 2014-2020 * Prostorski plan občine * Regionalni razvojni dokument 2014-2020 | |
| **TELEKOMUNIKACIJSKE STORITVE IN POMEN ŠIROKOPASOVNEGA OMREŽJA** | | |
| 1. **SPLOŠNI OPIS OBČINE**  * Geografske značilnosti * Naselja in prebivalstvo * Gospodarstvo | * Opis občine, prebivalstva in gospodarstva | |
| 1. **RAZVOJ ŠIROKOPASOVNEGA OMREŽJA V OBČINI**  * Obstoječe stanje javne infrastrukture * Načrtovane investicije v infrastrukturo * Analiza potreb končnih uporabnikov v občini – anketa (gospodinjstva, gospodarske družbe, javne ustanove) * Rezultati mapiranja (opredeljevanje belih lis – območij in naselij znotraj vsake posamezne občine) * Izhodišča za razvoj odprtega širokopasovnega omrežja v občini | * **Zemljevidi in opis obstoječe infrastrukture:** * Kanalizacija * Vodovod * Električno omrežje in plinovod * Promet * Telekomunikacije * **Izvedba ankete (**samo dostava anketnih vprašalnikov do določenega dela uporabnikov in zbiranje odgovorov) * **Proračun** * **NRP oziroma dokument, iz katerega so razvidne načrtovane investicije** | | |
| 1. **ZAHTEVE PROJEKTA GRADNJE**  * Tehnične karakteristike * Služnostni pogoji * Merila * Pogoji upravljanja |  |
| 1. **NAČRT IZVEDBE PROJEKTA**  * Nosilec projekta * Organizacijski načrt * Finančni načrt * Okvirni terminski načrt |  |
| 1. **ZAKLJUČEK** |  |

**III/ Postopek**

Načrt bo pripravljen po dveh metodologijah:

* Metodologiji priprave projektov EFSI (Evropskega sklada za strateške naložbe)
* Metodologiji priprave projektov izgradnje širokopasovnega omrežja iz javnih nepovratnih sredstev (strukturnih skladov) v obdobju 2014 – 2020.

Izvajalec izdela celotni dokument in izvede vse administrativne, tehnične, organizacijske, pravne, finančne in druge potrebne strokovne aktivnosti ter uskladitev dokumenta z zahtevami na nacionalni in EU ravni. Izvajalec tudi opravi vse potrebne novelacije dokumenta, do katerih pride v času priprave projekta GOŠO.

Naročnik mora zagotoviti ustrezne vhodne podatke in dokumente, ki so podlaga za izdelavo posameznih poglavij dokumenta. Občina tudi pomaga izvesti anketo za ugotavljanje potreb končnih uporabnikov na terenu (pomoč je potrebna pri razdeljevanju anketnih vprašalnikov in zbiranju odgovorov, vse ostalo izvede izvajalec).

# IV/ Aktivnosti in roki za izvedbo

|  |  |  |  |
| --- | --- | --- | --- |
|  | **Aktivnost** | **Nosilec** | **Rok** |
| 1 | **Izbor zunanjega izvajalca** |  |  |
|  | *Potrditev ponudbe* | *občina* | 13. 10. 2017 |
| 2 | **Izdelava načrta razvoja** | **Izvajalec (Eurocon)** | 60 dni po podpisu pogodbe |
|  | *Zbiranje podatkov, dokumentov* | *izvajalec* | 2 tedna po podpisu pogodbe |
|  | *Izvedba ankete* | *izvajalec* | 4 tedne po podpisu pogodbe |

# V/ Cena storitev

**Cena izdelave načrta razvoja ŠP omrežja znaša 7.000 € brez DDV.**

**V primeru, da izdelavo načrtov razvoja OŠO naroči vsaj 6 občin iz območja povpraševanja, izvajalec prizna 10% količinski popust na ceno storitve.**

V ceno so zajete tudi vse novelacije dokumenta, do katerih lahko pride zaradi ažuriranja podatkov o belih lisah, izraza komercialnega interesa, robnih pogojev financiranja projekta, ipd.

Prav tako je v ceno zajeto osnovno svetovanje ter pomoč izvajalca pri aktivnostih občine v zvezi z gradnjo komercialnega omrežja oziroma na območjih, kjer je izražen komercialni interes (priprava seznama ukrepov, organizacija sestankov z operaterji, ipd.).

# VI/ Rok plačila

**30 dni po izstavitvi računa**. Račun izvajalec izstavi po izročitvi osnutka načrta razvoja naročniku.

# VI/ Veljavnost ponudbe

**Ponudba je veljavna do 13.10.2017.**

# VII/ Formalni pogoji sodelovanja

1. Izvajalec in naročnik bosta sodelovanje, medsebojne obveznosti in druge pogoje sodelovanja dogovorila v obliki naročilnice ali pogodbe.
2. Izvajalec bo za naročnika izvedel vse aktivnosti, ki so predmet te ponudbe v obliki vsebinskega svetovanja po metodi sprotne koordinacije dela z naročnikom, stalnega poročanja, predstavitve rezultatov na zaključnem sestanku in evalvacije rezultatov.
3. Izvajalec je dolžan na lastne stroške do faze izvajanja projekta izvesti vse potrebne novelacije dokumenta, ki nastanejo zaradi morebitnih sprememb pri financiranju, sprememb pri obsegu belih lis, sprememb načina izvedbe projekta, ipd..
4. Naročnik je plačnik storitev svetovanja in postane z dnem plačila storitve lastnik vseh materialnih pravic.
5. Na stvaritvah izvajalca, ki so predmet konkretnega posla in ki imajo značaj avtorskega dela, pridobi naročnik neizključno in prenosljivo licenco za uporabo za neomejeno število primerkov skladno z namenom vsake stvaritve za izvedbo konkretnega posla. Prenos velja za Republiko Slovenijo, kot tudi za tujino in je časovno neomejen za ves čas, ko se po pravnem redu Republike Slovenije varuje avtorsko delo. Pridobitev licenčnih pravic po v konkretnem poslu velja za naročnika od plačila izstavljenega računa za konkretne stvaritve izvajalca. Nadomestilo za navedeno licenco za konkretne stvaritve izvajalca je vključeno v pogodbeni znesek brez dodatnih plačil. Navedena licenca za uporabo vključuje dovoljenje za:

* spreminjanje in predelavo avtorskega dela za potrebe naročnika in za osebe, ki jih on določi ter naročnika in uporabnikov, v skladu z namenom konkretnega posla;
* reproduciranje primerkov avtorskega dela v neomejeni količini za potrebe naročnika in za osebe, ki jih on določi ter naročnika in uporabnikov ter skladno z namenom konkretnega posla, vključno s kopiranjem in shranjevanjem v kakršnikoli obliki (tudi elektronski);
* dajanje v najem primerkov avtorskega dela za potrebe naročnika in za osebe, ki jih on določi ter naročnika in uporabnikov, v skladu z namenom konkretnega posla;
* distribuiranje primerkov avtorskega dela za potrebe naročnika in za osebe, ki jih on določi ter naročnika in uporabnikov, v skladu z namenom konkretnega posla;
* javno prikazovanje avtorskega dela, ki omogoča naročnika in za osebe, ki jih on določi ter naročniku in uporabnikom, da z vsemi znanimi tehničnimi sredstvi javnosti priobčijo avtorsko delo skladno z namenom konkretnega posla.

1. Naročnik bo sodeloval pri vsebinski izvedbi aktivnosti tako, da bo izvajalcu posredoval potrebne podatke ter določil predstavnika / kontaktno osebo za koordinacijo dela, zagotavljanje potrebnih podatkov in dokumentacije, sprotno poročanje in potrjevanje rezultatov aktivnosti.

S spoštovanjem!

Stanko Šalamon

Direktor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predstavljamo podatke stanja gospodinjstev po naseljih , ki nimajo možnosti dobiti priključek 100 Mb/s:

|  |  |  |  |  |
| --- | --- | --- | --- | --- |
| Občina | Naselje | Gosp. z možnostjo vključitve v «RuNe« (poselitev <30>8 / km2 . Financiranje iz mednarodnih investicijskih virov. | | »Bele lise« (poseljenosti >8 gosp. / km2). Vključitev v financiranja iz javnih nepovratnih sredstev (subvencija). |
| Sveta Trojica v Slovenskih goricah | Gočova | 3 | 475 | 32 |
| Osek | 111 |
| Spodnja Senarska | 40 |
| Spodnje Verjane | 5 |
| Sveta Trojica v Slovenskih goricah | 150 |
| Zgornja Senarska | 42 |
| Zgornje Verjane | 43 |
| Zgornji Porčič | 81 |

Spisek naselij, ki so **bele lise , to so območja, kjer ni tržnega interesa operaterjev** in na katerih bodo lahko uporabljena javna sredstva za sofinanciranje gradnje širokopasovnih omrežij za ciljno hitrost 100 Mb/s, skladno z Načrtom NGN 2020, je pripravilo Ministrstvo za javno upravo (povezava: <http://www.mju.gov.si/fileadmin/mju.gov.si/pageuploads/DID/Informacijska_druzba/NGN_2020/1_Obvestilo_splet_bl_NGN2020_081220_P.pdf> ).

Dejstvo je, da operaterji, glede na pričakovanja in potrebe občanov na posameznih delih občine, prepočasi napredujejo z izgradnjo optičnega omrežja, zato predlagamo Občinskemu svetu, da se priključimo projektu. Če se želimo priključiti projektu še v ti. drugi fazi (da bi pričetek gradnje lahko bil konec 2018) bi morali naročiti izdelavo načrta čimprej.

Predlagamo Občinskemu svetu Občine Sveta Trojica v Slovenskih goricah, da sprejme sklep kot je predlagan.

Pripravil: Občinska uprava, Srečko Aleksander Padovnik